laion/Wikipedia-Exotic huggingface dataset:
גלבקוסמוס

גלבקוסמוס (ברוסית: Главкосмос) היא חברה בת של תאגיד המדינה "רוסקוסמוס", המבצעת פעילות כלכלית ושיווקית בתחום הטילים והטכנולוגיה בחלל, משתתפת בארגון ובביצוע מחקר ופיתוח, כולל יצירת טכנולוגיית חלל. משימתה העיקרית של החברה היא לקדם ולשווק את הישגי תעשיית החלל הרוסית לשווקים העולמיים ולנהל פרויקטים מורכבים לחלל. החברה הוקמה בשנת 1985 כמחלקה במשרד לבניית מכונות כלליות של ברית המועצות בשם המינהל הראשי ליצירה ושימוש בטכנולוגיית חלל לשימוש כלכלי, מחקר מדעי ושיתוף פעולה בינלאומי בתחום החלל (Главное управление по созданию и использованию космической техники для народного хозяйства, научных исследований и международного сотрудничества в мирном освоении космоса). עם קריסת ברית המועצות, המינהל הפך ב-4 בדצמבר 1991 לארגון עצמאי תומך של סוכנות החלל הרוסית, שנועד ליישם פרויקטים מסחריים בתחום הטילים והטכנולוגיה בחלל בשיתוף עם מדינות זרות וסוכנויות וחברות חלל. בעשור וחצי הבאים נחתמו בחרה ויושמו למעלה מ-120 חוזים בינלאומיים. שלושה לוויינים הודים מסדרת IRS שוגרו, הלוויין הארגנטינאי הראשון שוגר באמצעות רכב שיגור רוסי, נערכו בדיקות טיסה של רכב השיגור ההודי GSLV (2001, 2003) עם יחידת חמצן-מימן רוסית. בוצעה עבודה ליצירת מערכות תקשורת חלל המבוססות על לווייני תקשורת רוסיים ופיתוח סוגים חדשים של חלליות. תערוכות של רקטות וטכנולוגיות חלל אורגנו באופן קבוע ברוסיה ומחוצה לה, פרויקטים מסחריים אחרים מיושמים, כולל פרויקטים חלוציים בפרסום בחלל על גבי תחנות מסלול ועל כדור הארץ. החברה גם מפתחת את תחום תיירות חלל עבור רוסקוסמוס. אתר האינטרנט הרשמי של גלבקוסמוס גלבקוסמוס, ברשת החברתית פייסבוק גלבקוסמוס, ברשת החברתית אקס (טוויטר) גלבקוסמוס, ברשת החברתית אינסטגרם "Распоряжение Правительства Российской Федерации от 10 мая 2010 г. № 694-р «Об утверждении перечня федеральных государственных унитарных предприятий, находящихся в ведении Роскосмоса»". www.federalspace.ru (ברוסית). נבדק ב-2021-05-21.{{cite web}}: תחזוקה - ציטוט: url-status (link) "Glavkosmos - Let's Go To Space!". www.glavkosmos.com. נבדק ב-2020-04-10.{{cite web}}: תחזוקה - ציטוט: url-status (link) "«Главкосмос»". www.glavkosmos.com (ברוסית). נבדק ב-2021-05-21.{{cite web}}: תחזוקה - ציטוט: url-status (link) "«Главкосмосом»". www.glavkosmos.com (ברוסית). נבדק ב-2021-05-21.{{cite web}}: תחזוקה - ציטוט: url-status (link)
רעש בראוני

רעש בראוני (נודע גם בשמות רעש חום ורעש אדום) הוא אות רעשי הנוצר כתוצאה מתנועה בראונית, לכן הוא השם החלופי לרעש הילוך מקרי. השם "רעש חום" לא מגיע מהצבע החום, אלא תרגום מאנגלית שם משפחתו של רוברט בראון שתיעד את התנועה האקראית של חלקיקים זעירים הצפים במים. השם "רעש אדום" מגיע מהאנלוגיה ל"רעש לבן"/"אור לבן"; רעש אדום חזק יותר באורכי גל אדומים, בדומה לקצה האדום בספקטרום הנראה. הייצוג הגרפי של אות הקול מחקה תבנית של תנועה בראונית. צפיפות ההספק היא ביחס הפוך ל- f 2 {\displaystyle f^{2}} . כלומר, ישנה עצימות גבוהה יותר בתדרים הנמוכים מאשר ברעש ורוד. העוצמה יורדת ב-6 דציבלים בכל אוקטבה (20 דציבלים בכל דקאדה), ונשמע יותר "רך" מאשר רעש לבן ורעש ורוד. הרעש נשמע כמו שאגה חלשהב מפל מים או גשם כבד. לתנועה בראונית יש התפלגות נורמלית, אבל "רעש אדום" יכול להופיע עבור כל סיגנל עם תדר 1 / f 2 {\displaystyle 1/f^{2}} בספקטרום. תנועה בראונית, הנקראת גם תהליך וינר מושגת כאשר האינטגרל של סיגנל רעש לבן הוא: W ( t ) = ∫ 0 t d W ( τ ) d τ d τ {\displaystyle W(t)=\int _{0}^{t}{\frac {dW(\tau )}{d\tau }}d\tau } משמע, שהתנועה הבראונית היא אינטגרל של רעש לבן d W ( t ) {\displaystyle dW(t)} , שהצפיפות הספקטרלית שלו היא שטוחה: S 0 = | F [ d W ( t ) d t ] ( ω ) | 2 = const {\displaystyle S_{0}=\left|{\mathcal {F}}\left[{\frac {dW(t)}{dt}}\right](\omega )\right|^{2}={\text{const}}} שימו לב ש- F {\displaystyle {\mathcal {F}}} מציינת התמרת פורייה כך ש S 0 {\displaystyle S_{0}} הוא קבוע. תכונה חשובה של ההתמרה הזו היא הנגזרת של התפלגות ההתמרה: F [ d W ( t ) d t ] ( ω ) = i ω F [ W ( t ) ] ( ω ) {\displaystyle {\mathcal {F}}\left[{\frac {dW(t)}{dt}}\right](\omega )=i\omega {\mathcal {F}}[W(t)](\omega )} ומכאן ניתן להסיק שההספק הספקטרלי של רעש בראוני הוא: S ( ω ) = | F [ W ( t ) ] ( ω ) | 2 = S 0 ω 2 {\displaystyle S(\omega )={\big |}{\mathcal {F}}[W(t)](\omega ){\big |}^{2}={\frac {S_{0}}{\omega ^{2}}}} המסלול של תנועה בראונית אינדיבידואלית מייצגת ספקטרום S ( ω ) = S 0 / ω 2 {\displaystyle S(\omega )=S_{0}/\omega ^{2}} , כאשר המשרעת S 0 {\displaystyle S_{0}} היא משתנה אקראי, גם בגבול של מסלול אינסופי. רעש לבן מדיה וקבצים בנושא רעש בראוני בוויקישיתוף Gardiner, C. W. Handbook of stochastic methods. Berlin: Springer Verlag ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
חברת החלל הלאומית

חברת החלל הלאומית (רוסית: Национальная космическая компания) היא חברת חלל רוסית פרטית העוסקת בייצור רכבי שיגור קלים, לוויינים ולוויינים זעירים ופיתוח מנועים לכלי שיגור וחלליות. מטה החברה והמפעל ממוקמים בעיר קרסנויארסק. בספטמבר 2019 השתתפה החברה בתערוכת התעופה והחלל הבינלאומית בז'וקובסקי, כאשר הציגה את טיל השיגור "סיביר" (במסגרת הצגת הפרויקט נקרא "אדלר"). הוצג טיל שני שלבים המיועד לשיגור מטענים שמשקלם עד 1,000 קילוגרמים למסלול לווייני נמוך מסונכרן-שמש. הטיל נועד לשגר לווייני חישה מרחוק, לווייני תקשורת, לוויינים מטאורולוגיים והתקנים אחרים, רצוי בגודל מיקרו וננו. בשלב הראשון נעשה שימוש במנוע סדרתי RD-108A (המשמש גם ביחידה המרכזית של רכב השיגור "סויוז") ובשלב השני מנוע המבוסס על תא ההיגוי RD-108 עם סיבי פחמן. כדי לחסוך כסף, הטיל פותח במפעל תעשייתי אזרחי. ביוני 2020 בוצע שיגור לדגם אב טיפוס של טילים מדגם "ויאטקה" באתר הניסויים במחוז קירוב. הטיל המריא לגובה של 15 ק"מ, מהירות של 2,500 קמ"ש. במהלך הניסוי נבדקה מערכת הטלמטריה ומערכת החילוץ. באוגוסט 2020 הושלמו בדיקות של מנוע הטיל לשלב השני של רכב השיגור "סיביר". המנוע הוא מוצר מונוליטי, שנוצר במדפסת תלת מימד תוך שימוש באיתור נקודתי שכבה אחר שכבה של אבקת מתכת INCONEL 718. מעיל הקירור בעל עיצוב סגור עם אספקת נוזל קירור במחזור ומתאן שמהווה מרכיב של הגז הדליק. החברה הפסיקה להתקיים בשנת 2022 בעקבות מעצר הנהלה. החברה ממומנת על ידי משקיעים רוסים פרטיים. תקציב הפיתוח לשנים 2020–2024 הסתכם במאה מיליון דולר. עלות פרויקט רכבי השיגור מדגם "סיביר" נאמדת בכ-60 מיליון דולר, אותם מתכננת החברה ליישם באמצעות השקעה פרטית. על פי הבטחות הנהלת החברה, עלות שיגור אחד היא 5.83 מיליון דולר, והחזר הפרויקט של רכב השיגור יהיה 2.5 שנים. הפרויקט מיושם במשותף עם חברת Lin Industrial (ברוסית: «Лин Индастриал»), שמשרדיה ממוקמים בעיר החדשנות סקולקובו. אתר האינטרנט הרשמי של חברת החלל הלאומית (ברוסית) כתבה ברשת MIR על התפתחות תעשיית החלל הפרטית ברוסיה Ответ Илону Маску. Частная компания из России испытала прототип ракеты // רדיו ספוטניק, 25.06.2020 "Русский SрасеХ: НКК и частная космонавтика в России". 360tv.ru (ברוסית). נבדק ב-2020-10-12. https://krsk.aif.ru/society/v_krasnodare_zaderzhali_predsedatelya_kpk_sovet "«Космические частники и „Роскосмос" не конкуренты, а партнеры!»". www.kommersant.ru (ברוסית). 2020-10-29. נבדק ב-2020-11-21. "Максим Куликов: «Частная космонавтика в России – уже реальность»". www.kommersant.ru (ברוסית). 2020-03-20. נבדק ב-2020-10-12. ""Лин Индастриал" и "Национальная космическая компания" создадут легкую космическую ракету". ТАСС. נבדק ב-2020-10-12.
מרכז בקרת הטיסה של בייג'ינג

מרכז בקרת הטיסה של בייג'ינג (בסינית: 北京航天飞行控制中心), הידועה בעבר בשם מרכז הפיקוח והבקרה של בייג'ינג, הוא מרכז פיקוד לתוכנית החלל הסינית הכולל את משימות שנג'ואו וממוקם בפרבר צפונית מערבית לבייג'ינג. הכניסה הראשית של מרכז החלל ממוקמת בצומת כביש בייקינג וכביש יו יי. שמו של המרכז שונה ל-北京 航天 飞行 控制 (מילולית: מרכז בקרת הטיסה בבייג'ינג) בשנת 2006. החל ממרץ 2009, לא פורסמה הודעה רשמית לשינוי שמו הרשמי באנגלית בהתאם לשמה הסיני החדש ושמו באנגלית הוא Beijing Aerospace Command and Control Center, מרכז הבקרה והפיקוד לאוויר וחלל בבייג'ינג. הכניסה הראשית למרכז מרכז החלל מפוקח ומנוהל על ידי ממשלת הרפובליקה העממית של סין. המרכז מנהל משימות פיקוח, טלמטריה, מעקב ופיקוד על חלליות. הבניין נמצא בתוך מתחם שזכה לכינוי "עיר התעופה והחלל". המתחם נוצר בתחילה למשימות החלל המאוישות של סין, הידוע כ"פרויקט 921". המרכז התפתח להיות אחראית למשימת צ'אנג-אה 1 ולמשימת החלל הבין-כוכבית הסינית-רוסית, פובוס גרונט. מרכז מפקח גם על משימות שנג'ואו בעזרת ארבע ספינות מעקב מסוג יואן ונג. למרכז מספר חברות בנות ייעודיות באמצעות לווייני התקשורת מדגם סינו ואינמרסט. תוכנית החלל הסינית "Beijing Aerospace Command and Control Center". www.globalsecurity.org. נבדק ב-20 בפברואר 2019. {{cite web}}: (עזרה)
זכויות להט"ב באוזבקיסטן

לסביות, הומואים, טרנסג'נדרים וביסקסואלים (להט"ב) באוזבקיסטן מתמודדים עם אתגרים משפטיים שלא חווים תושבים הטרוסקסואלים. יחסי הומוסקסואלים בין גברים אינם חוקיים באוזבקיסטן. עונש על רקע עבירה על איסור זה נע בין קנס לשלוש שנות מאסר. אוזבקיסטן היא אחת משתי מדינות פוסט-סובייטיות בלבד בהן פעילות הומוסקסואלית של גברים נותרה פלילית, יחד עם טורקמניסטן. חוק העונשין 1994/95 (מתוקן 2001) § 120 "הומוסקסואליות, כלומר, יחסי מין מרצון בין שני גברים - ייענשו במאסר עד שלוש שנים". a45cbf3cc66c17f04420786aa164.htm, www.legislationline.org
זכויות להט"ב בטורקמניסטן

לסביות, הומואים, טרנסג'נדרים וביסקסואלים (להט"ב) בטורקמניסטן מתמודדים עם אפליה פעילה, סטיגמטיזציה ואתגרים משפטיים שלא חווים תושבים הטרוסקסואלים. טורקמניסטן היא אחת משתי המדינות הפוסט-סובייטיות היחידות בהן פעילות הומוסקסואלית של גברים נותרה פלילית, יחד עם אוזבקיסטן. הומוסקסואליות נתפסת מבחינה מוסדית בטורקמניסטן כסוג של הפרעה נפשית. הומוסקסואליות גברית אינה חוקית במפורש ו-"מעשה סדום" - המוגדר כקיום יחסי מין בין גברים - ניתן לעונש של חמש שנות מאסר לכל היותר על פי החוק המשפטי הטורקמני (פרק 18, סעיף 35) לפני התיקון לשנת 2019 אשר הטיל שנתיים על פי קוד 1997. חקירות הנאשמים דווחו כמשפילות בצורה גסה וכוללות עינויים מצד גורמים מדיניים שאינם ממשלתיים. תביעות חוזרות ונשנות עלולות לגרום לשיקום חובה במרפאות פסיכיאטריות. החוק אומנם נאכף לעיתים רחוקות לפני עלייתו של גורבנגולי ברדימוחמדוב לנשיאות. קוד "SSR" הטורקמני, שאומץ לראשונה בשנת 1927, היה בעל הוראות מפורטות בהרבה. לא קיימות הוראות עונשין להומוסקסואליות נשית, אשר יחד עם טרנסקסואלים הן קטגוריה בלתי נראית בחוק הטורקמני. טורקמניסטן דחתה בעקביות בקשות ליישם חקיקה נגד אפליה על רקע נטייה מינית וזהות מגדרית, אף על פי שהתבקשה על ידי מספר מדינות באמצעות שלוש סקירות תקופתיות אוניברסליות. בדיאלוג עם אגפים שונים של האו"ם, טורקמניסטן נימקה את המסגרות המפלות בטענה כי "כל סטייה היא איום פוטנציאלי למרקם המסורות והחברה הטורקמניות". בפברואר 2021 ציינה ממשלת המדינה בפני משרד הנציב העליון לזכויות אדם של האו"ם בנוגע לכוונות "לשקול מחדש את נימוק המאמר המפליל יחסים חד-מיניים בין גברים" ו-"ללמוד את האפשרות להכניס חקיקה נגד אפליה". בטורקמניסטן אין חברה אזרחית, התקשורת בבעלותה כולה של המדינה, ועריכת סקרי שטח קשה מאוד. כל אלו מקשים מאוד על מעקב אחר זכויות להט"ב וסוגיות קשורות בשטחי המדינה. באוקטובר 2019, רופא הומוסקסואל טורקמני עונה על ידי מנגנון המדינה במשך תקופה ארוכה, לפני שנעלם זמנית. במאי 2020 נעצרו מספר אישים ידועים מתעשיית הדוגמנות באשמת הומוסקסואליות. במשך השנים תועדו מקרים של גברים הומוסקסולים טורקנים אשר חיפשו מקלט במדינות האיחוד האירופי, ולסביות טורקניות בארצות הברית. Richard C. M. Mole, Introduction to “Soviet and Post-Soviet Sexualities”, Slavic Review 77, 2018/ed, עמ' 1–5 doi: 10.1017/slr.2018.7 Alisher Latypov, Tim Rhodes, Lucy Reynolds, Prohibition, stigma and violence against men who have sex with men: effects on HIV in Central Asia, Central Asian Survey 32, 2013-03-01, עמ' 52–65 doi: 10.1080/02634937.2013.768059 Irina Liczek, Cultural Parameters of Gender Policymaking in Contemporary Turkmenistan, Comparative Studies of South Asia, Africa and the Middle East 25, 2005, עמ' 567–583 February 2021 | ILGA-Europe, ilga-europe.org Turkmen Lesbian Granted Asylum, www.law.columbia.edu (באנגלית) Goldberg Kohn Attorneys Secure Asylum for Lesbian Couple from Turkmenistan, www.goldbergkohn.com
זכויות להט"ב בטג'יקיסטן

לסביות, הומואים, טרנסג'נדרים וביסקסואלים (להט"ב) בטג'יקיסטן מתמודדים עם אתגרים משפטיים שלא נתקלים בהם תושבים הטרוסקסואלים. פעילות הומוסקסואליות, הן לגברים והן לנשים, חוקית בטג'יקיסטן, אך זוגות חד-מיניים ומשקי בית בראשות זוגות חד-מיניים אינם זכאים לאותה הגנה משפטית העומדת לרשות זוגות נשואים הטרוסקסואליים. אנשי להט"ב טג'יקים נוטים להתמודד עם אפליה תכופה, הטרדות ואלימות מצד הרשויות וציבור הרוב המוסלמי. פעילות מינית חד-מינית של גברים ונקבות הן חוקיות בטג'יקיסטן מאז 1998. גיל ההסכמה הוא 16, ללא קשר למגדר או נטייה מינית. טג'יקיסטן לא מכירה באיחוד אזרחי, מעמד ידועים בציבור או נישואים חד מיניים. נכון לדיווח משנת 2014, טרנסג'נדרים מתמודדים עם "סטיגמות ואפליה רבה" בטג'יקיסטן. על פי החוק הטג'יקי, טרנסג'נדרים רשאים לשנות את המין החוקי שלהם בדרכון אם ימסרו הצהרה רפואית שהם עברו ניתוח לשינוי מין. אולם בפועל, חוסר המודעות, יחד עם שחיתות ובירוקרטיה, מצביע על כך שהתהליך יכול להיות הרבה יותר קשה. נכון לשנת 2014, היו רק שתי פעולות לשינוי מגדרי בטג'יקיסטן, הראשונה בשנת 2001 והשנייה בינואר 2014. אף על פי שהחוק מתיר פעילות הומוסקסואלית, תנאי המחיה במדינה עוינים כלפי אנשי להט"ב. מצב זה נובע בעיקר מהדת והאמונות המקומיות, כמו גם מהשפעה חיצונית. הטרדות מצד המשטרה והציבור הן שכיחות. בשנת 2017 ערכו הרשויות "רשימה רשמית" של אזרחי להט"ב בעקבות שתי פעולות מדינה בשם "מוסר" ו-"טיהור". אקטיביזם למען זכויות להט"ב בטג'יקיסטן אינו נתמך במדינה, בין אם על ידי הממשלה או רוב האזרחים בחברה. "Tajikistan for Equality" (טג'יקיסטן עבור שוויון), אשר נוסד בשנת 2019 על ידי אודינשו שרופוב, הוא ארגון התמיכה היחיד לאנשי להט"ב המוכר על ידי ממשלת טג'יקיסטן. למנהיגים דתיים אסלאמיים ישנה השפעה משמעותית על עמדתה של החברה הטג'קית בנושאי להט"ב. המופתי העליון של טג'יקיסטן סיידמוקארם עבדולקודירזודה גינה בפומבי את יחסים הומוסקסואלים וכינה אותם כ-"אסון". בנוסף, גינה מדינות שהותירו נישואים חד מיניים, והתבטא נגד פעילי זכויות אדם וחוקים המגנים על אנשי להט"ב מפני אפליה. מספר פסיכולוגים ורופאים טג'יקיים רואים בהומוסקסואליות סוג של התמכרות הדומה להתמכרות לסמים ואלכוהוליזם, ומספקים "שיטות ריפוי" אם כי ארגון הבריאות העולמי הגדיר טיפולים מסוג זה כפסאודו-מדעים. מספר מקרים של טיפול לא מכובד לחולים בקרב קהילת הלהט"ב על ידי צוות רפואי דווחו במשך השנים. AFP in Dushanbe, Tajikistan authorities draw up list of gay and lesbian citizens, the Guardian, ‏2017-10-17 (באנגלית) Transgender in Tajikistan, iwpr.net (באנגלית) Anna Leach, Tajikistan rife with homophobia, Gay Star News, ‏2012-02-06 (באנגלית בריטית) Tajikistan Remains ‘Hell for Gays’, Global Voices, ‏2013-01-20 (באנגלית) "Analysis | There's a rising global tide of crackdowns on LGBT communities". Washington Post (באנגלית אמריקאית). ISSN 0190-8286. נבדק ב-2021-10-16. Двойная жизнь таджикских геев и лесбиянок, BBC News Русская служба, ‏2015-03-10 (ברוסית) Таджикский муфтий осудил геев во время проповеди, BBC News Русская служба, ‏2014-02-07 (ברוסית) Верховный муфтий Таджикистана осудил гомосексуализм, NEWSru.com, ‏2014-02-10 (ברוסית) A Closeted Life For Tajik Sexual Minorities, RadioFreeEurope/RadioLiberty (באנגלית) Tajikistan: LGBT Community Stuck in the Shadows | Eurasianet, eurasianet.org (באנגלית) EIDHR: The European Instrument for Democracy and Human Rights, web.archive.org, ‏2013-06-11
זכויות להט"ב באבחזיה

לסביות, הומואים, טרנסג'נדרים וביסקסואלים (להט"ב) באבחזיה מתמודדים עם אתגרים משפטיים שאינם חווים תושבים הטרוסקסואלים. הומוסקסואליות היא חוקית מאז שנת 1991 בשטחי הישות. עד 2008 הייתה אבחזיה מחוז בצפון-מערב גאורגיה. לאחר המלחמה בדרום אוסטיה הכריזה על עצמאות, אשר הוכרה על ידי הפדרציה הרוסית. נכון ל-2021, מכירות באבחזיה כמדינה עצמאית רוסיה, ניקרגואה, ונצואלה נאורו וסוריה. יתר מדינות העולם כולל האו"ם רואות בה כחלק מגאורגיה. כתוצאה מההכרה השנויה במחלוקת בקרב מדינות העולם של שטחה, עריכת סקרי שטח של זכויות להט"ב היא קשה עבור קביעת עובדות. כל אלו הופכים זמינות של נתוני מעקב אחר זכויות להט"ב וסוגיות בעלות ברית בשטחי הישות למעורפלות. בשנת 1933 נוסף סעיף 121 לחוק הפלילי, עבור ברית המועצות כולה, שאסר במפורש הומוסקסואליות של גברים, עם עד חמש שנות עבודה קשה בכלא. ב-1 בינואר 1991 העבירה הרפובליקה האוטונומית הסובייטית הסוציאליסטית של אבחזיה אי-הפללה של הומוסקסואליות בשטחה. LGBT Rights in Abkhazia, Georgia, Equaldex (באנגלית)
איוואן (פירושונים)

האם התכוונתם ל... איוואן – שם סלאבי נפוץ איוואן (כפר) – כפר בהונגריה שליטי רוסיה: איוואן הראשון, נסיך מוסקבה איוואן השני, נסיך מוסקבה איוואן השלישי איוואן הרביעי – נודע גם כ"איוואן האיום" איוואן החמישי איוואן השישי, קיסר רוסיה שם משפחה: ברט איוואן – שחקן קול ומדבב אמריקאי פאולה איוואן – אתלטית רומניה
דאטה-דוג

דאטה-דוג (באנגלית: Datadog) היא חברת תוכנה אמריקאית, המפתחת פלטפורמת תוכנה כשירות לניטור שרתים ומסדי נתונים. החברה מעסיקה כ-2,600 עובדים ומספקת שירותים ללקוחות ברחבי העולם. משרדיה הראשיים נמצאים בעיר ניו יורק, ארצות הברית. דאטה-דוג הוקמה בשנת 2010 על ידי אליבר פומל (Olivier Pomel) ואלכסיס לקו (Alexis Lê-Quôc) במטרה לספק מערכת ניטור של מערכות מבוססות ענן. בשנת 2012, גייסה כ-6.2 מיליון דולר בסבב גיוס בהובלת קרן אינדקס ונצ'רס (Index Ventures) וארטיפי ונצ'רס (RTP Ventures). בשנת 2014, גייסה כ-15 מיליון דולר בסבב גיוס בהובלת קרן אופן וויו ונצ'רס (OpenView Ventures). בשנת 2015, גייסה כ-31 מיליון דולר בסבב גיוס בהובלת קרן אינדקס ונצ'רס (Index Ventures) ורכשה את חברת מורטר דאטה (Mortar Data). בסוף שנת 2015, פתחה החברה משרד מחקר ופיתוח בעיר פריז, צרפת. בשנת 2016, גייסה כ-94.5 מיליון דולר בסבב גיוס בהובלת קרן אייקוניק קפיטל (ICONIQ Capital). בשנת 2017, רכשה דאטה-דוג את חברות לוגמטיק (Logmatic) ומדומבו (Madumbo). בתאריך 19 בספטמבר 2019, החלה להיסחר בבורסה לניירות ערך הנאסד"ק וגייסה כ-648 מיליון דולר. בשנת 2019, הקימה דאטה-דוג את חברת בת בטוקיו, יפן. מדיה וקבצים בנושא דאטה-דוג בוויקישיתוף אתר האינטרנט הרשמי של דאטה-דוג (באנגלית) דאטה-דוג, ברשת החברתית אקס (טוויטר) דאטה-דוג, ברשת החברתית אינסטגרם דאטה-דוג, סרטונים בערוץ היוטיוב פרופיל חברת דאטה-דוג, באתר ביזפורטל דאטה דוג – כלבי השמירה בעידן הדיגיטלי, באתר אינטראקטיב ישראל מניית דאטה דוג, באתר גלובס Working at SendGrid, Glassdoor (באנגלית) Monitoring Service Datadog Gets $31M in Funding, web.archive.org, ‏21 בפברואר 2015 Andrii Degeler, Datadog secures $6.2m in funding from Index Ventures and RTP Ventures, TNW | Insider, ‏20 בנובמבר 2012 (באנגלית) Barb Darrow, Datadog snags $15M to monitor and manage your cloud(s), Gigaom, ‏4 בפברואר 2014 (באנגלית) Barb Darrow, Datadog fetches $31M to beef up sales and engineering, Gigaom, ‏29 בינואר 2015 (באנגלית) Ben Kepes, DataDog Acquires Mortar Data To Tie Analytics To Monitoring, Forbes (באנגלית) Datadog’s French founders announce their NY-based company will open Paris R&D office, VentureBeat, ‏7 באוקטובר 2015 (באנגלית) Investors Feed Datadog A Hefty $94.5 Million Round, TechCrunch (באנגלית) Datadog, Datadog acquires Logmatic.io, Datadog acquires Logmatic.io, ‏7 בספטמבר 2017 (באנגלית) Datadog acquires app testing company Madumbo, TechCrunch (באנגלית) Datadog acquires French AI-powered app-testing startup Madumbo, VentureBeat, ‏12 בפברואר 2019 (באנגלית) Jordan Novet, Datadog pops 39% in Nasdaq debut as cloud software IPOs stay hot, CNBC, ‏19 בספטמבר 2019 (באנגלית) Datadog Establishes Japanese Subsidiary, www.businesswire.com, ‏13 בנובמבר 2019 (באנגלית) Yahoo | Mail, Weather, Search, Politics, News, Finance, Sports & Videos, Yahoo | Mail, Weather, Search, Politics, News, Finance, Sports & Videos (באנגלית)
הנרי ה. אמרסון

הנרי ה. אמרסון (באנגלית: Henry H. Emmerson‏; 11 בנובמבר 1831 – 28 באוגוסט 1895), היה צייר ומאייר אנגלי. אמרסון (לבית הטרינגטון). בגיל 13 נסע לניוקאסל, שם למד ציור וחריטה אצל ויליאם בל סקוט בבית הספר הממשלתי לאמנות. לאחר כשנתיים וחצי בהנחייתו של סקוט, נשלח אמרסון לפריז ללמוד במשך שישה חודשים בחסות איש דת שהתעניין בעבודתו. לאחר שובו התקבל לאקדמיה המלכותית בלונדון. עם שובו לצפון אנגליה, התגורר באבצ'סטר ופגש את אשתו לעתיד. אמרסון היה חבר מייסד ונשיא ראשון של מועדון Bewick - איגוד ניוקאסל של ציירים ומאיירים שכלל בין מייסדיו גם רוברט ג'ובלינג, ראלף הדלי, ג'ון סורטס ותומאס דיקינסון. ציוריו הבולטים של אמרסון, חלקם תלויים באקדמיה המלכותית, כוללים את "מכתב המלכה", "המבקרים", "החליפה הראשונה" ו"הפלישה הזרה". בסך הכל הוצגו 58 עבודות של אמרסון במהלך חייו באקדמיה המלכותית. אמרסון סיפק גם איורים לספרי ילדים, כולל "תה אחר הצהריים" (1880) עם ג'ון ג'ורג' סוורבי ו"הפריחה במאי", (1881), שניהם יצאו בהוצאת פרדריק וורן ושות'. תה אחר הצהריים, אף כי התקבלו היטב על ידי המבקרים, עורר ויכוח, שכן היו שטענו כי מדובר בחיקוי זול של הספר "מתחת לחלון", ספר פופולרי משנת 1879 מאת קייט גרינאווי. גרינאוויי עצמה ראתה בספר "תה אחר הצהריים", "פיראטיות בוטה", בעוד שסוורבי טען שהאיורים אינם חיקויים אלא רק צוירו באותו הז'אנר. אמרסון היה ידוע גם כאצן בתקופתו. בילדותו אמרו שהוא המהיר ביותר בגילו בעולם. אמרסון היה אצן נלהב עד סוף ימיו, כמו גם חסיד נלהב של קבוצת הכדורגל של רוקליף. אמרסון התחתן עם מרי בולטון מאבצ'סטר ב-1 באוגוסט 1857, והיו להם חמש בנות ושני בנים, שניהם היו גם אמנים. אמרסון מת בביתו ב Cullercoats ב-28 באוגוסט 1895 בגיל 64, ונקבר בבית הקברות פרסטון בצפון שילדס. בדצמבר 1895 התקיימה בניוקאסל תערוכה של יצירתו. מדיה וקבצים בנושא הנרי ה. אמרסון בוויקישיתוף הנרי ה. אמרסון, באתר "Find a Grave" (באנגלית) P. H. (Peter Henry) Emerson, The English Emersons : a genealogical historical sketch of the family from the earliest times to the end of the seventeenth century, including various modern pedigrees, with an appendix of authorities The Monthly Chronicle of North-country Lore and Legend, W. Scott, 1889. (באנגלית) "Historic Emmerson painting to be auctioned" Lundin, Anne (1993). "Under the Window and Afternoon Tea: "Twirling the Same Blade of Grass"". The Lion and the Unicorn. The Johns Hopkins University Press. 17 (1): 45–56. Ina Taylor, Kate Greenaway, The Art of Kate Greenaway: A Nostalgic Portrait of Childhood, Pelican Publishing Company, 1991-01-01, ISBN 978-1-4556-0037-3. (באנגלית)
ג'ון קראקאוור

ג'ון קראקאוור (באנגלית: Jon Krakauer; נולד ב-12 באפריל 1955) הוא מטפס הרים וסופר אמריקאי ממוצא יהודי. ג'ון קראקאוור נולד בברוקלין שבמסצ'וסטס. אביו היה יהודי ואימו נוצריה עם שורשים מסקנדינביה. הוא גדל באורגון וביחד עם אביו החל להתאמן בטיפוס הרים מגיל שמונה. בשנת 1976 הוא סיים לימודי מדעי הסביבה. הוא התחתן בשנת 1980 והתיישב בסיאטל. בהמשך המשפחה עברה לבולדר, קולורדו. לאחר סיום הלימודים, קראקאוור בילה מספר שבועות בטיפוס הרים באלסקה. בשנת 1992 הוא עלה על Cerro Torre בהרי האנדים. בשנת 1996 הוא היה חבר צוות מטפסי ההרים במהלך האסון בהר האוורסט. קראקאוור בעצמו הצליח להגיע לפסגה ולחזור בשלום. קראקאוור עבד עבור ירחון Outside. בירחון זה הוא פרסם כתבות על פעילותו כמטפס הרים. Eiger Dreams: Ventures Among Men and Mountains‏ (1990) - אוסף כתבות ומאמרים על טיפוס הרים. Into the Wild‏ (1996) - תיאור חייו של כריסטופר מקנדלס ומסעותיו של כריס בדרכים ובחיק הטבע. הספר נכלל במשך שנתיים ברשימת רבי-המכר של הניו יורק טיימס. הספר תורגם לעברית ב-2014 תחת השם "עד קצה העולם : מסע אל החופש בלב השממה" בכנרת זמורה-ביתן דביר. Into Thin Air‏ (1997) - תיאור אירועים שהובילו לאסון בהר אוורסט. הספר היה בראש רשימת רבי המכר של ניו יורק טיימס, זכה בתואר "ספר השנה" של טיימס וקראקאוור קיבל פרס שהוענק על ידי האקדמיה האמריקאית לאמנויות ולספרות על הספר. הספר תורגם לעברית ב-1998 תחת השם "מוות באוורסט" בכנרת זמורה-ביתן דביר. Under the Banner of Heaven‏ (2003) - ספר על חקר המקור וההתפתחות של כנסיית ישוע המשיח של קדושי אחרית הימים ורצח כפול מודרני שבוצע בשם האל על ידי האחים רון ודן לאפרטי, שנרשמו לגרסה פונדמנטליזם של המורמוניזם. Where Men Win Glory: The Odyssey of Pat Tillman‏ (2009) - Three Cups of Deceit: How Greg Mortenson, Humanitarian Hero, Lost His Way‏ (2011) - ספר על פעילותו של גרג מורטינסון בניהול קרן צדקה. Missoula: Rape and the Justice System in a College Town‏ (2015) - Classic Krakauer: Essays on Wilderness and Risk‏ (2019) - מדיה וקבצים בנושא ג'ון קראקאוור בוויקישיתוף אתר האינטרנט הרשמי של ג'ון קראקאוור ג'ון קראקאוור, ברשת החברתית פייסבוק ג'ון קראקאוור, ברשת החברתית Goodreads
All I Want

האם התכוונתם ל... All I Want (שיר של קודאליין) All I Want (שיר של אוליביה רודריגו)